Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 10. számú melléklet a 46/2009. (XII. 30.) PM rendelethez
Paragraph Index: 2790

7. § (1) bekezdésben foglaltakat a pénzforgalmi lebonyolítási számláról történő átutalás esetén kell alkalmazni. Az átutalás átütemezésének időpontját a Kincstár tölti ki az átutalás átütemezésére jogosult vezetővel történt egyeztetést követően. Az átütemezést a Kincstár elektronikus úton visszaigazolja. Egyeztetést nem igénylő esetekben visszaigazolásra nem kerül sor, az átutalás - az egyébként szükséges feltételek fennállása esetén - az átutalási megbízás alapján teljesítésre kerül. Az átutalás bárminemű meghiúsulása esetén a bejelentést meg kell ismételni. A 7. § (1) bekezdésben nevesített összeghatár feletti átutalás előzetes bejelentésének elmaradása esetén az átutalást a Kincstár nem teljesíti.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes